- Det er en voldsom aktivitet - både lydmæssigt og slidmæssigt. Vi bliver nødt til at tage en diskussion om, hvad man skal have af aktiviteter på en strand, siger Jørgen Jørgensen, formand i Danmarks Naturfredningsforening i Hjørring. Stranden i Løkken er tæt af hjulspin og sort os.146 tunge køretøjer og flere hundrede bilfans og tilskuere deltager i årets Beach Tour. Danmark, Norge og Sverige er selvskrevne, men andre finder også vej. -De kommer fra Finland, Tyskland og England, for det er eneste sted i verden, hvor man må køre på en strand på den måde, siger Finn Nørlem, arrangør af Beach Tour. Han afviser tilbagevende forslag om at arrangere bilræset i en grusgrav længere inde i landet. - Vi rydder op efter os og holder os til den kolde tid, når turisterne ikke bruger stranden, siger arrangøren. Beach Tour, der er i Løkken for 24. gang, foregår lørdag og søndag på stranden i Løkken.

Referat:
Stranden i Løkken er igen fyldt med fræsende kolonner af firehjulstrækkere. Bilerne har særtilladelse, men nu vil naturfredningsfolk have diskuteret, om oppløjningen af stranden skal have lov til at fortsætte.